b"\n_START_ARTICLE_\nTanca de Ceuta\n_START_PARAGRAPH_\nLa tanca de Ceuta \xc3\xa9s una barrera f\xc3\xadsica de separaci\xc3\xb3 entre el Marroc i la ciutat aut\xc3\xb2noma espanyola, en territori afric\xc3\xa0 de Ceuta. El seu prop\xc3\xb2sit \xc3\xa9s aturar la immigraci\xc3\xb3 il\xc2\xb7legal i el contraban comercial. _NEWLINE_Va ser constru\xc3\xafda per Espanya i est\xc3\xa0 feta de filferro amb cables tallants, i el seu cost va ser de 30 milions d'euros, pagats en part per la Uni\xc3\xb3 Europea. Consisteix en tanques paral\xc2\xb7leles de 3 metres d'altura amb filferros de pues damunt, existeixen punts alternats de vigil\xc3\xa0ncia i camins entre les tanques per al pas de vehicles de vigil\xc3\xa0ncia. Cables sota el s\xc3\xb2l connecten una xarxa de sensors electr\xc3\xb2nics de soroll i moviment. Est\xc3\xa0 equipada amb llums d'alta intensitat, c\xc3\xa0meres de v\xc3\xaddeo de vigil\xc3\xa0ncia i equips de visi\xc3\xb3 nocturna. En l'actualitat, les tanques s'est\xc3\xa0 doblant la seva al\xc3\xa7ada, a 6 metres, sota els auspicis del programa europeu Frontex. _NEWLINE_Al setembre de 2005, es va registrar un intent massiu de migraci\xc3\xb3 cap a la Uni\xc3\xb3 Europea que va deixar diversos immigrants morts per trets d'arma de foc per part de la policia marroquina. _NEWLINE_El Marroc ha objectat la construcci\xc3\xb3 de la barrera, ja que considera Ceuta com a part del territori marroqu\xc3\xad ocupat i per a aix\xc3\xb2 ha sol\xc2\xb7licitat des de 1975 la seva annexi\xc3\xb3. Els cr\xc3\xadtics de la tanca han denunciat que la seva exist\xc3\xa8ncia ha provocat la mort d'almenys 4.000 persones que s'han ofegat intentant creuar l'Estret de Gibraltar per a guanyar acc\xc3\xa9s il\xc2\xb7legal a Espanya."